GUVERNUL ROMÂNIEI

****

**HOTĂRÂRE**

**privind modificarea descrierii tehnice, adresei și actualizarea valorii de inventar ale unui imobil aflat în domeniul public al statului şi administrarea Aeroclubului României, instituție publică ce funcționează în subordinea Ministerului Transporturilor și Infrastructurii, precum și trecerea unei părți din imobilul cu numărul MF 151898, aflat în domeniul public al statului și în administrarea Aeroclubului României, instituție publică ce funcționează în subordinea Ministerului Transporturilor și Infrastructurii, în domeniul public al Județului Dolj**

Având în vedere art. 21 şi 22 din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare,

În temeiul art. 108 din Constituţia României, republicată, al art. 288 alin. (1) şi art. 292 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, precum şi al art. 869 din Legea nr. 287/2009 privind Codul civil, republicată, cu modificările şi completările ulterioare,

**Guvernul României** adoptă prezenta hotărâre,

**Art. 1 -** Se aprobă modificarea descrierii tehnice, adresei și actualizarea valorii de inventar ale unui imobil aflat în domeniul public al statului şi administrarea Aeroclubului României, instituție publică ce funcționează în subordinea Ministerului Transporturilor și Infrastructurii, potrivit datelor prevăzute în anexa nr. 1.

**Art. 2** - (1) Se aprobă trecerea unei părți din imobilul cu numărul MF 151898 din domeniul public al statului şi din administrarea Aeroclubului României, instituție publică ce funcționează în subordinea Ministerului Transporturilor și Infrastructurii, în domeniul public al județului Dolj, potrivit datelor prevăzute în anexa nr. 2 .

(2) Trecerea părții de imobil prevăzute la alin. (1) în domeniul public al județului Dolj se face în vederea înființării unui parc aeronautic, prin fonduri alocate din bugetul județului Dolj sau alte surse legal atrase, în termen de 5 ani de la data preluării părţii de imobil, conform Hotărârii Consiliului Județean Dolj nr. 58/2025. .

(3) În cazul în care într-un termen de 5 ani de la data preluării nu se va realiza investiția prevăzută la alin. (2), partea de imobil prevăzută la alin. (1) revine în domeniul public al statului, în condițiile legii.

**Art. 3.** Predarea-preluarea părţii din imobil prevăzute la art. 2 alin. (1) se face pe bază de protocol, încheiat între părţile interesate, în termen de 30 de zile de la data intrării în vigoare a prezentei hotărâri.

**Art. 4.** Ministerul Transporturilor și Infrastructurii îşi va actualiza în mod corespunzător datele din evidența cantitativ-valorică şi, împreună cu Ministerul Finanţelor, va opera modificările corespunzătoare în anexa nr. 16 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.

**Art. 5.** Anexele nr. 1 şi 2 fac parte integrantă din prezenta hotărâre.

**PRIM-MINISTRU**

**ION-MARCEL CIOLACU**